רועי אסף

רועי אסף (נולד ב-2 בינואר 1979) הוא שחקן קולנוע, תיאטרון וטלוויזיה ישראלי. זכה פעמיים בפרס אופיר לשחקן הראשי הטוב ביותר ובפרס התיאטרון הישראלי. אסף החל ללמוד משחק בגיל צעיר בסדנת התיאטרון של הבמאית והמורה למשחק ד"ר דבורה מילר. למד בתיכון הגימנסיה הריאלית בראשון לציון. התקבל לתיאטרון צה"ל ושירת כשחקן וכמפקד התיאטרון. בתום השירות למד משחק בסטודיו למשחק ניסן נתיב בתל אביב. במהלך לימודיו זכה במלגת הצטיינות מ"קרן התרבות אמריקה-ישראל". מתגורר בתל אביב עם בת זוגו, השחקנית אורנלה בס. בתפקידו הראשון בתיאטרון גילם את ארלקינו בהצגה "איזאבלה" מאת ובבימוי יעל רונן בתיאטרון באר שבע. על תפקידו זה היה מועמד לפרס התיאטרון הישראלי. בתיאטרון הבימה שיחק בהצגה "המדריך לחיים הטובים". בתיאטרון הקאמרי של תל אביב בהצגות: "ע' 17" ובהצגת היחיד "הילד", שגם ביים. ההצגה "הילד" שהחלה להציג ב-2002 ללא הפסק, ועלתה גם בפסטיבל תיאטרונטו 2007. ההצגה זכתה לביקורות משבחות ותיאטרון הקאמרי אימץ אותה. על תפקידו בהצגה זו זכה בפרס התיאטרון הישראלי בתור "השחקן המבטיח של השנה". שיחק בהצגה "יחיד במינו", שזכתה בפרס ההצגה הטובה ביותר בפסטיבל חיפה להצגות ילדים 2005. בתיאטרון צוותא שיחק בהצגה "מחזמר" (בתפקיד הראשי), על פי 'נמר חברבורות' של יעקב שבתאי. ההצגה, שביים משה נאור עלתה כהצגת הסיום של תלמידי ניסן נתיב בת"א ואומצה על ידי צוותא. שיחק בהצגה "קופסת התכשיטים של לי הו" (שזכתה לציון לשבח בפסטיבל תיאטרון קצר 2006) ובהצגה "ילדות" בפסטיבל תיאטרון קצר 2009. בתיאטרון אורנה פורת לילדים ולנוער, בהצגת היחיד "להיות או לא להיות שחקן". בפסטיבל ישראל 2010 ובתיאטרון גשר בהצגה "רומיאו ויוליה" (בתפקיד מרקוציו). ב-2011 הופיע בהאנגר תיאטרון גשר בהצגה "מיין קאמפף" בתפקיד אדולף היטלר. ההצגה עלתה בבכורה בפסטיבל עכו 2011. על תפקידו זכה בפרס המשחק הטוב ביותר בפסטיבל וגם בפרס קיפוד הזהב - 'השחקן הראשי הטוב ביותר', לשנת 2012. בנוסף, מופיע בתפקיד המנחה בקברט הסאטירי "הפסקת אש" של קבוצת "בורדל טוטאל". ההצגה זכתה בפרס 'הצגת השנה' בטקס פרסי קיפוד הזהב 2016. הופיע בהצגה 'החייל הרזה' מאת חנוך לוין שעלתה בפסטיבל עכו 2016, בתפקיד החייל הרזה. ההצגה, שביימה טל ברנר, מציגה בתיאטרון הקאמרי. לאחר מכן שיחק בתיאטרון באר שבע בהצגות: 'גן הדובדבנים' ו'דונה פלור נשואה לשניים'. באפריל 2018 החל לשחק במחזה "רומיאו ואמא" מאת גור קורן וגלעד קמחי בתיאטרון הקאמרי. הבכורה הקולנועית של אסף הגיעה בשנת 2009, כאשר לוהק לתפקיד מרכזי בסרטה של קרן ידעיה - "כלת הים". שם שיחק לצד רונית אלקבץ, מוני מושונוב ודאנה איבגי. בשנת 2010 שיחק בסדרת הדרמה של Yes, "בלו נטלי" בתפקיד אשר, סרסור אלים, ובשנת 2013 שב לגלם את אותה דמות בעונה השנייה. באותה שנה שיחק בסדרה הקומית של ערוץ 10, "פרופיל 64" בתפקיד אבנר, קצין הצנחנים המורעל, תפקיד עליו היה מועמד לפרס השחקן הקומי של השנה בפרסי האקדמיה הישראלית לטלוויזיה. בשנת 2012 גילם את התפקיד הראשי (אבי בכר) בסרט הקולנוע "המשגיחים" בבימויו של מני יעיש, תפקיד עליו זכה בפרס אופיר לשחקן הראשי הטוב ביותר בטקס פרסי אופיר לשנת 2012 ובפרסים נוספים בארץ ובעולם. שיחק תפקיד אורח בסרט של דובר קוסאשווילי, "רווקה פלוס" בכיכובה של יעל טוקר. באותה שנה שיחק בסדרת הדרמה של ערוץ 10, "אלנבי" בבימויו של אסף ברנשטיין ("פאודה"). בשנת 2015 שיחק בסדרת המתח "כפולים" בערוץ 2 וגילם את דמותו של יובל הררי, עורך דין שארוסתו מואשמת בריגול נגד מדינת ישראל. באותה שנה שיחק בסרטים: "המילים הטובות" בבימויו של שמי זרחין, "חתונה מנייר" בבימויו של ניצן גלעדי, ו"ארץ פצועה" בבימויו של ארז תדמור. אסף היה מועמד לשלושה פרסי אופיר באותה שנה, שניים לשחקן ראשי (בסרטים "חתונה מנייר" ו"ארץ פצועה"), ואחד לשחקן משנה (בסרט "המילים הטובות"), ולבסוף זכה בפרס אופיר לשחקן הראשי הטוב ביותר על תפקידו בסרט "ארץ פצועה". בטקס פרס אופיר 2016 ניסה לעלות לבמה בעת נאום של שרת התרבות מירי רגב, במחאה וכדי להגיב לדבריה על אפליה עדתית בקולנוע, אירוע שגרר דיון ציבורי. באותה שנה גם לוהק לסרט ההוליוודי "מרי מגדלנה", לצד השחקנים חואקין פיניקס ורוני מארה. בשנת 2017 השתתף בסדרה הדוקומנטרית על חנוך לוין. הסדרה שודרה בערוץ 1, ואסף פתח כל פרק בקטע מתוך מחזה של חנוך לוין שקיבל פרשנות חדשה. בנוסף ביים והשתתף בסרט הקצר 'דמגוגיה'. בשנת 2019 השתתף בתפקיד הראשי בסרט "בשורות טובות" של הבמאי ארז תדמור, לצד נלי תגר. בשנת 2022 שיחק בסרט בחורים טובים גם אותו ביים ארז תדמור. בשנת 2023 השתתף בסדרה 4:20 לצד יובל שרף ועוז זהבי. ב-2024 שיחק בסרטו של שמי זרחין "חמדה". אסף זכה בפרסים הבאים: פרס אופיר - השחקן הראשי הטוב ביותר - לשנת 2015 ('ארץ פצועה') פרס אופיר - השחקן הראשי הטוב ביותר - לשנת 2012 ('המשגיחים') פרס התיאטרון הישראלי - השחקן המבטיח - לשנת 2007 ('הילד') פרס השחקן הטוב ביותר - פסטיבל מלטיה - טורקיה לשנת 2012 ('המשגיחים') פרס מבקרי הקולנוע הישראלי - השחקן הטוב ביותר - לשנת 2016 ('ארץ פצועה') פרס מבקרי הקולנוע הישראלי - השחקן הטוב ביותר - לשנת 2012 ('המשגיחים') פרס קיפוד הזהב - שחקן השנה - לשנת 2012 ('מיין קאמפף') פרס קיפוד הזהב - יוצר הצגת השנה - לשנת 2016 (בורדל טוטאל - 'הפסקת אש') פרס המשחק הטוב ביותר - פסטיבל עכו לתיאטרון - לשנת 2011 ('מיין קאמפף') פרס הבמה לילדים ונוער - יוצר בתחילת דרכו - לשנת 2006 ('יחיד במינו', 'מלך ההר') ציון לשבח לשחקן ראשי - פסטיבל הקולנוע ירושלים - לשנת 2012 ('המשגיחים') פרס השחקן - סם שפיגל - ב"י לקולנוע ירושלים לשנת 2009 ('כלבים ביער') מדיה וקבצים בנושא רועי אסף בוויקישיתוף אתר האינטרנט הרשמי של רועי אסף רועי אסף, במיזם "אישים" לתיעוד היצירה הישראלית רועי אסף, במסד הנתונים הקולנועיים IMDb (באנגלית) רועי אסף, באתר "אידיבי", מאגר הידע העברי לקולנוע ישראלי ועולמי רועי אסף, באתר ספר הקולנוע הישראלי רועי אסף, באתר AllMovie (באנגלית) רועי אסף, באתר "הבמה" כתבות וראיונות מרב יודילוביץ', חלומות נעורים, באתר ynet, 2 בינואר 2006 יונית נעמן, "הילד" קורע את המסכות, באתר nrg‏, 19 בפברואר 2009 ערן בר-און, להיות או לא להיות כוכב, באתר ynet, 14 בנובמבר 2010 יואב בירנברג, ‏היטלר ואני, באתר "ידיעות אחרונות", 4 באוקטובר 2011 (הקישור אינו פעיל) נירית אנדרמן, מילד אלים לכוכב הסרט "המשגיחים", באתר הארץ, 9 ביולי 2012 מאיה כהן, הבטיח, ולכן גם קיים, באתר ישראל היום, 13 באוקטובר 2013 טלי קיים‏, רועי אסף: "חשבתי שאם לא אהיה שחקן, אין לי סיבה לחיות", באתר וואלה, 28 במאי 2015 ציון נאנוס, חדשות 2, ‏רועי אסף: "אני רוצה לחשוף מניפולציות לקהל", באתר ‏מאקו‏, 17 בפברואר 2016 דניאל שירין, עכבר העיר אונליין, רועי אסף: "החלום שלי הוא שנשים ינהיגו את העולם", באתר הארץ, 30 בנובמבר 2017 ליאת רון, ‏רועי אסף: "הפוליטיקה לא מספקת את הצרכים של העם", באתר גלובס, 2 בפברואר 2018 יואב בירנברג, איש בשורה, באתר "ידיעות אחרונות", 19 בנובמבר 2019 יונתן גל, ריאיון עם רועי אסף, רדיו תל אביב, 23 בנובמבר 2019 מיכל ליבר רונן, "שום דבר לא בא לי בקלות", ריאיון עם רועי אסף, אתר 'סרט', 9 בינואר 2020 כתבות טלוויזיה דני קושמרו - חדשות ערוץ 2, כתבה על רועי אסף, ערוץ 2, סרטון באתר יוטיוב מהדורת חדשות השבת - 'קורע את המסכות', כאן ערוץ 11, סרטון באתר יוטיוב 'הערב' עם יעל בר זוהר וקובי מחט. רשת, ערוץ 13, סרטון באתר יוטיוב דו"ח יומי עם יעל הבר זוהר וקובי מחט, רשת ערוץ 13 'להיות שחקן' - תוכנית (30 ד') על השחקן רועי אסף. רשות השידור, ערוץ 33, ערוץ 1, סרטון באתר יוטיוב ריאיון עם רועי אסף בתוכנית 'טלסינמה', ערוץ 1 יאיר אשכנזי, הקברט הסאטירי "הפסקת אש" זכה בפרס הצגת השנה בפרינג', באתר הארץ, 19 בנובמבר 2016 רן בוקר, השחקן שהתפרץ לבמה בזמן נאום רגב: "אין אפליה עדתית בקולנוע", באתר ynet, 23 בספטמבר 2016 רן בוקר, רועי אסף בעקבות ישו: לוהק ל'מרי מגלדנה'", באתר ynet, 27 בנובמבר 2016